ai4bharat/Pralekha huggingface dataset:
சிறுபான்மையினர் நலன் அமைச்சகம்
மகாராஷ்டிரா மாநிலம் துலேவில் பல வளர்ச்சி திட்டங்களை தொடங்கி வைத்தார் மத்திய சிறுபான்மை விவகாரத்துறை அமைச்சர் முக்தர் அப்பாஸ் நக்வி
நூற்றாண்டின் மிகப் பெரிய தொற்றிலிருந்து, உலகின் மிகப் பெரிய ஜனநாயக நாடு வெளி வர முன்னணியில் நின்று போராடியவர் பிரதமர் நரேந்திர மோடி என்றும், பிரச்னைகளை தகர்தெறியும் பிரதமரை நாம் பெற்றுள்ளதாகவும் மத்திய சிறுபான்மையினர் விவகாரத்துறை அமைச்சர் திரு. முக்தர் அப்பாஸ் நக்வி கூறியுள்ளார்.
மகாராஷ்டிரா மாநிலம் துலேவில் கோடிக்கணக்கான ரூபாய் மதிப்பில் பல வளர்ச்சி திட்டங்களை தொடங்கி வைத்த மத்திய அமைச்சர் திரு. முக்தர் அப்பாஸ் நக்வி கூறியதாவது:
கொரோனா பெருந்தொற்று சமயத்தில், மக்களின் சுகாதாரம் மற்றும் நலனுக்கு போதிய வசதிகளை பிரதமர் நரேந்திர மோடி உறுதி செய்தார். மக்களின் சுய கட்டுப்பாடு மற்றும் முன்னெச்சரிக்கை ஆகியவை பிரதமர் திரு. நரேந்திர மோடி தலைமையிலான நம்பிக்கையை பிரதிபலித்தது. அனைத்து தரப்பு மக்களின் சுகாதாரம் மற்றும் நலனுக்காக மத்திய அரசு பணியாற்றியுள்ளது. நாட்டில் செலுத்தப்பட்ட கொரோனா தடுப்பூசிகளின் எண்ணிக்கை 141 கோடியை கடந்துள்ளது. 80 கோடிக்கும் அதிகமான மக்களுக்கு இலவச ரேஷன் வழங்கப்பட்டுள்ளது.
பீதியடையாமல், முன்னெச்சரிக்கை மற்றும் தடுப்பு நடவடிக்கைகளுக்கு நமது அரசு முன்னுரிமை அளித்தது. கடந்த 2020-ம் ஆண்டு இந்தியாவில் கொரோனா தொற்று ஏற்பட்டபோது, அவற்றை சமாளிப்பதற்கான பொருட்கள் போதிய அளவில் இல்லை. ஆனால், தற்போது தடுப்பூசி, வென்டிலேட்டர், மருந்துகள் பிபிஇ உடைகள், என்-95 முகக் கவசம் ஆகியவற்றில் இந்தியா தன்னிறைவு பெற்றுள்ளது.
2020ம் ஆண்டு ஜனவரிக்கு முன்பு நாள் ஒன்றுக்கு 900 மெட்ரிக் டன்-ஆக இருந்த மருத்துவ ஆக்ஸிஜன் உற்பத்தி தற்போது நாள் ஒன்றுக்கு 9000 மெட்ரிக் டன்னுக்கு மேல் அதிகரித்துள்ளது.
நாட்டில் 80,000-க்கும் மேற்பட்ட கொரோனா தடுப்பூசி மையங்களும்,2,600 கொரோனா பரிசோதனை ஆய்வு கூடங்களும் உள்ளன. நாள் ஒன்றுக்கு 10 லட்சத்துக்கும் மேற்பட்ட கொரோனா பரிசோதனை உபகரணங்களை இந்தியா தற்போது உற்பத்தி செய்கிறது.
2020ம் ஆண்டு தொடக்கத்தில் சுமார் 10,000 என்ற அளவில் இருந்த தனிமை படுக்கைகளின் எண்ணிக்கை தற்போது 15 லட்சத்துக்கும் மேல் அதிகரிக்கப்பட்டுள்ளது. ஐசியு படுக்கைகள் 85,000க்கும் மேல் அதிகரிக்கப்பட்டுள்ளன.
அனைத்தும் உள்ளடக்கிய அதிகாரமளித்தல் தேசிய தர்மம், மற்றும் சமாதானம் செய்து கொள்ளாத அதிகாரமளித்தல் மோடி அரசின் தேசிய நீதி. முன்னேற்ற நடவடிக்கையில், சமூகத்தில் உள்ள அனைவரையும் சம அளவிலான நபர்களாக மோடி அரசு ஆக்கியுள்ளது.
இவ்வாறு திரு முக்தர் அப்பாஸ் நக்வி கூறினார்.
மேலும் விவரங்களுக்கு கீழேயுள்ள இணைப்பை பார்க்கவும்: https://pib.gov.in/PressReleasePage.aspx?PRID=1785357
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கொவிட்-19 தடுப்பூசி எண்ணிக்கை 136.66 கோடியைக் கடந்தது
நாட்டில் கடந்த 24 மணி நேரத்தில் 62,06,244 தடுப்பூசி டோஸ்கள் செலுத்தப்பட்டுள்ளன. இத்துடன் நாட்டில் செலுத்தப்பட்ட மொத்த கொவிட் தடுப்பூசிகளின் எண்ணிக்கை, இன்று காலை 7 மணி நிலவரப்படி 136.66 கோடியைக்  கடந்தது. 1,43,67,288 அமர்வுகள் மூலம் இந்த சாதனை படைக்கப்பட்டுள்ளது.
கடந்த 24 மணி நேரத்தில் 8,706 பேர் குணமடைந்துள்ளதால், இதுவரை குணமடைந்தோர் மொத்த எண்ணிக்கை 3,41,71,471 ஆக அதிகரித்துள்ளது.
இதைத் தொடர்ந்து குணமடைந்தோர் விகிதம் தற்போது 98.38 சதவீதமாக உள்ளது. இது கடந்த மார்ச் 2020க்கு பிறகு அதிக அளவாகும்.
மத்திய, மாநில அரசுகளின் கூட்டு முயற்சிகளால், தினசரி கொவிட் பாதிப்பு தொடர்ந்து 51 நாட்களாக 15,000-க்கும் கீழ் உள்ளது. கடந்த 24 மணி நேரத்தில் 7,145 பேருக்குப் புதிதாக தொற்று ஏற்பட்டுள்ளது.
நாட்டில் கொவிட் பாதிப்பிற்கு சிகிச்சை பெறுபவர்களின் எண்ணிக்கை 84,565 ஆக உள்ளது; இது கடந்த 569 நாட்களில் மிகக் குறைந்த அளவாகும். நாட்டில் கொவிட் சிகிச்சை பெறுபவர்களின் மொத்த விகிதம் தற்போது 0.24 சதவீதமாக உள்ளது; 2020 மார்ச் மாதத்திற்குப்பின் இது குறைந்த அளவு.
கடந்த 24 மணி நேரத்தில் 12,45,402 கொவிட் பரிசோதனைகள் செய்யப்பட்டன. இதுவரை சுமார் 66.28 கோடி கொவிட் பரிசோதனைகள்  செய்யப்பட்டுள்ளன.
வாராந்திரத் தொற்று உறுதி கடந்த 34 நாட்களில் 1 சதவீதத்திற்கும் குறைவாக நீடித்து, தற்போது 0.62 சதவீதமாக உள்ளது. தினசரித் தொற்று விகிதம் 0.57 சதவீதமாக பதிவாகியுள்ளது. இந்த எண்ணிக்கை தொடர்ந்து 75 நாட்களாக 2 சதவீதத்திற்குக் கீழே 110 நாட்களாக 3 சதவீதத்திற்குக் குறைவாகவும் உள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1782912
பிரதமர் அலுவலகம்
லோஹ்ரி பண்டிகையை முன்னிட்டு பிரதமர் மக்களுக்கு வாழ்த்து தெரிவித்தார்
லோஹ்ரி பண்டிகையை முன்னிட்டு பிரதமர் திரு. நரேந்திர மோடி மக்களுக்கு தனது வாழ்த்துக்களை தெரிவித்துக் கொண்டார்.
“மகிழ்ச்சிகரமான லோஹ்ரி பண்டிகையை கொண்டாடுங்கள். ஒவ்வொருவரின் வாழ்விலும் இந்த தனித்துவமான பண்டிகை மகிழ்ச்சியையும் நல்ல உடல்நலத்தையும் கொண்டுவரட்டும்”
देशवासियों को लोहड़ी की बहुत-बहुत बधाई। उमंग और उल्लास का यह पर्व आप सबके जीवन में सुख और समृद्धि लेकर आए”, என்று பிரதமர் தனது வாழ்த்துச் செய்தியில் தெரிவித்தார்.
|
|
“மகிழ்ச்சிகரமான லோஹ்ரி பண்டிகையை கொண்டாடுங்கள். ஒவ்வொருவரின் வாழ்விலும் இந்த தனித்துவமான பண்டிகை மகிழ்ச்சியையும் நல்ல உடல்நலத்தையும் கொண்டுவரட்டும்” –
देशवासियों को लोहड़ी की बहुत-बहुत बधाई। उमंग और उल्लास का यह पर्व आप सबके जीवन में सुख और समृद्धि लेकर आए।
- நரேந்திரமோடி  ஜனவரி 13, 2020
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
குப்பையில்லா நகரம் என்னும் குறிக்கோள்
குஜராத்தின் ரூ.403.77 கோடி மரபுவழி கழிவுகளை அகற்றும் திட்டத்துக்கு மத்திய அரசு ஒப்புதல்
குப்பையிலிருந்து முற்றிலுமாக விடுபட்டு, குப்பையில்லா நகரங்களை உருவாக்குவதே தூய்மை இந்தியா நகர்ப்புற திட்டம் 2.0–வின் குறிக்கோளாகும்- நரேந்திர மோடி, பிரதமர்
இந்தியாவின் மேற்கு எல்லையில் உள்ள குஜராத் மாநிலம், பரப்பளவில் ஐந்தாவது பெரிய மாநிலமாக உள்ளதுடன், அதன் கலாச்சாரம், பாரம்பரியத்துக்கு பெயர்பெற்ற மாநிலமாகும்,
நாட்டின் மிகவும் வளர்ச்சியடைந்த மாநிலங்களில் ஒன்றான குஜராத், மரபு வழி கழிவு மேலாண்மையில் சவால்களை எதிர்கொண்டது. நாள்தோறும், மாநிலத்தின் 79,000 நகர்ப்புற பகுதிகளில் இருந்து, 1.48 லட்சம் டன் கழிவு சேகரிக்கப்படுகிறது.
கொரோனா தொற்றுக்கு இடையே, கழிவு மேலாண்மை பெரும் சவாலாக இருந்தது. நகர்ப்புற இந்தியா நாளொன்றுக்கு 1.5 லட்சம் டன் திடக்கழிவுகளை உற்பத்தி செய்கிறது. இந்தக்கழிவுகளை முறையாக பிரித்து, மேலாண்மை செய்வதே தூய்மை இந்தியா நகர்ப்புற இயக்கம் 2.0 -வின் நோக்கமாகும். இந்த திட்டம் 2021-ம் ஆண்டு அக்டோபர் 1-ம்தேதி பிரதமர் திரு நரேந்திர மோடியால் தொடங்கி வைக்கப்பட்டது.
தூய்மை இந்தியா நகர்ப்புற இயக்கம் 2.0 -வின் கீழ், ரூ.403.77 கோடி மரபுவழி கழிவுகளை அகற்றும் திட்டத்தை குஜராத் மாநிலம் வகுத்தது.
குஜராத்தில் குப்பை கொட்டப்பட்டதால் மோசமடைந்த நிலப்பகுதிகளை மீட்கும் இத்திட்டத்திற்கு , மத்திய வீட்டு வசதி மற்றும் நகர்ப்புற விவகார அமைச்சகம், மத்திய அரசின் பங்காக ரூ.144.85 கோடிக்கு ஒப்புதல் வழங்கியுள்ளது. மாநிலத்தில் உள்ள 148 நகர்ப்புற உள்ளாட்சி அமைப்புகள் 19 லட்சம் மெட்ரிக் டன் குப்பை கொட்டப்பட்டு பாழான 806 ஏக்கர் பரப்பு நிலத்தை மீட்க இது வழிவகுக்கும்.
மேலும் விவரங்களுக்கு ஆங்கில செய்திக்குறிப்பை காணவும் https://pib.gov.in/PressReleasePage.aspx?PRID=1815127
சுகாதாரம் மற்றும் குடும்ப நலத்துறை அமைச்சகம்
சர்வதேச நோயாளிகள் பாதுகாப்பு தின கொண்டாட்டத்திற்கு மத்திய சுகாதார அமைச்சர் திரு மன்சுக் மாண்டவியா தலைமை தாங்கினார்
இன்று நடைபெற்ற சர்வதேச நோயாளிகள் தின கொண்டாட்டத்திற்கு மத்திய சுகாதாரம் மற்றும் குடும்ப நலம் அமைச்சர் திரு மன்சுக் மாண்டவியா தலைமை வகித்தார். மத்திய சுகாதாரம் மற்றும் குடும்ப நலம் இணை அமைச்சர் டாக்டர் பாரதி பிரவின் பவார் முன்னிலையின் நிகழ்ச்சி நடைபெற்றது.
2021 செப்டம்பர் 11 முதல் 17 வரை இந்தியாவில் அனுசரிக்கப்பட்டு வந்த நோயாளிகள் பாதுகாப்பு வாரம் இத்துடன் நிறைவு பெற்றது. “கர்ப்பகால மற்றும் பச்சிளம் குழந்தைகள் பராமரிப்பு” என்பது இந்த வருட நோயாளிகள் பாதுகாப்பு தினத்தின் மையக்கருவாகும்.
பொது சுகாதார மையங்களின் தரத்தை உறுதி செய்வதற்கான செயல்பாட்டு வழிகாட்டுதல்கள், என் கியு ஏ எஸ் முன்முயற்சியின் ஆறு மாத கால சாதனைகள் மற்றும் கற்றல்கள், 2021 ஏப்ரல்-ஜூன் வரையிலான ஆயுஷ்மான் பாரத் சுகாதாரம் மற்றும் ஆரோக்கிய மையத்தின் முன்னேற்ற அறிக்கை, ஒருங்கிணைந்த ஆர் எம் என் சி ஏ எச்+என் மனநல ஆலோசனைக்கான கையேடு ஆகியவற்றை அமைச்சர் வெளியிட்டார்.
உலகம் மற்றும் இந்திய அளவில் குழந்தைப்பிறப்பு குறித்த புள்ளிவிவரங்கள் குறித்து பேசிய டாக்டர் பாரதி பிரவின் பவார், ரத்த சோகை, ரத்த கொதிப்பு, செப்சிஸ் உள்ளிட்டவற்றால் ஏற்படும் பேறுகால மரணங்களை தடுப்பதற்கான தேவை குறித்து பேசினார்.
மருத்துவ தொழிலில் தன்னுடைய சொந்த அனுபவங்களை பகிர்ந்து கொண்ட அவர், வசதிகள் சரிவர இல்லாத இடங்களில் குழந்தை பெற்றெடுப்பது ஆபத்தானது என்றார். ஒவ்வொரு பெண்ணும் கவுரவமான முறையில் குழந்தை பெறுவதற்கான உரிமை குறித்து வலியுறுத்தப்பட்டது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1755778
நிதி அமைச்சகம்
சர்வதேசப் பங்குச் சந்தைகளில் இந்திய ரூபாய்-அமெரிக்க டாலர் முன்பேர மற்றும் தேவையானதைத் தெரிவு செய்யும் ஒப்பந்தங்களை கிஃப்ட்-ஐஃப்எஸ்சியில் திருமதி. நிர்மலா சீதாராமன் தொடங்கி வைத்தார்.
மும்பை பங்குச் சந்தையின் இந்தியா ஐஎன்எக்ஸ்  மற்றும் தேசிய பங்குச் சந்தையின் NSE-IFSC ஆகிய இரு சர்வதேச சந்தைகளில், இந்திய ரூபாய்-அமெரிக்க டாலர் முன்பேர மற்றும் தேவையானதைத் தெரிவு செய்யும் ஒப்பந்தங்களை , காந்திநகரில் உள்ள குஜராத் சர்வதேச நிதித் தொழில்நுட்ப நகரத்தின் சர்வதேச நிதிச் சேவைகள் மையத்தில்  மத்திய நிதி, பெரு நிறுவன விவகாரங்கள் அமைச்சர், திருமதி. நிர்மலா சீதாராமன் காணொளிக் காட்சி மூலம் இன்று தொடங்கி வைத்தார்.
கிட்டத்தட்ட கடந்த பத்தாண்டுகளாக இந்தியாவுடன் தொடர்புடைய நிதிச் சேவைகளில் கணிசமான ஒரு சந்தைப் பங்கு இதர நிதி மையங்களுக்கு இடம் மாறியது. இந்த வணிகத்தை இந்தியாவுக்கு கொண்டு வருவது இந்தியப் பொருளாதார நடவடிக்கைகளுக்கும், வேலைவாய்ப்பு இலாபங்களுக்கும் கட்டாயம் நன்மை பயக்கும். குஜராத் சர்வதேச நிதித் தொழில்நுட்ப நகரத்தின் சர்வதேச நிதிச் சேவைகள் மையத்தில், இந்திய ரூபாய் - அமெரிக்க டாலர் ஒப்பந்தங்கள் சந்தைகளில் தொடங்கி வைக்கப்பட்டிருப்பது, இந்த திசையில் ஒரு முன்னேற்றமாகும். இது அனைத்து நேர மண்டலங்களிலும் 22 மணி நேரமும் அனைத்து சர்வதேசப் பங்கேற்பாளர்களுக்கும் குஜராத் சர்வதேச நிதி தொழில்நுட்ப நகரத்தின் சர்வதேச நிதிச் சேவைகள் மையத்தில் இருந்து கிடைக்கும்.
குஜராத் சர்வதேச நிதித் தொழில்நுட்ப நகர சர்வதேச நிதிச் சேவைகள் மையத்தின் உலகத்தரம் வாய்ந்த வர்த்தக சூழ்நிலையையும், போட்டிக்கு உகந்த வரி அமைப்பையும் வைத்துப் பார்க்கும் போது, இந்திய ரூபாய் - அமெரிக்க டாலர் ஒப்பந்தங்களின் வர்த்தகம் அதிக அளவில் நடைபெறும் என எதிர்ப்பார்க்கப்படுகிறது. சர்வதேச நிதிச் சேவைகள் மையத்தின் மூலம் உலகளாவிய பங்களிப்பை இந்தியாவுக்கு இது பெற்றுத் தருவதோடு, இந்தியாவின் சர்வதேச நிதிச் சேவைகள் மையத்தை உலகத்தோடும் இணைக்கும்.
எரிசக்தி அமைச்சகம்
பொதுத் துறை நிறுவனமான என்.டி.பி.சி.யின் மூன்று மின் உற்பத்தி நிலையங்களில் முழு உற்பத்தித் திறன் எட்டப்பட்டது.
இந்தியாவின் மிகப் பெரிய மின் உற்பத்தி நிறுவனமாக உள்ள, மின் துறை அமைச்சகத்தின் கீழ் செயல்படும் மத்திய அரசின் பொதுத் துறை நிறுவனமான தேசிய அனல் மின் கழகம்  மூன்று மின் உற்பத்தி நிலையங்களில் 2020 மே 9 ஆம் தேதி முழு உற்பத்தித் திறனை எட்டியுள்ளது. மத்தியப் பிரதேசத்தில் உள்ள விந்தியாச்சல் தேசிய அனல் மின் கழகம் , ஒடிசாவில் தால்ச்சர் கனிஹாவில் உள்ள தேசிய அனல் மின் கழகம்  மற்றும் சத்தீஸ்கரில் சிப்பட்டில் உள்ள தேசிய அனல் மின் கழகம்  ஆகியவற்றில் நூறு சதவீத உற்பத்தித் திறன் எட்டப்பட்டது. கோவிட்-19 முடக்கநிலை நெருக்கடியிலும், சிறப்பான செயல்பாட்டுத் திறனை நிரூபிக்கும் வகையில், இந்த மூன்று உற்பத்தி நிலையங்களும் முழுத் திறனை எட்டியுள்ளன.
தேசிய அனல் மின் கழகம் லிமிடெட்டின் மொத்த 62110 மெகாவாட் உற்பத்தித் திறனில், நிலக்கரி சார்ந்த 24 மின் உற்பத்தி நிலையங்கள், எரிவாயு / திரவ எரிபொருள் அடிப்படையில் 7 உற்பத்தி நிலையங்கள், 1 நீர்மின் உற்பத்தி நிலையம், புதுப்பிக்கத்தக்க ஆதாரங்களின் அடிப்படையிலான 13 உற்பத்தி நிலையங்கள், கூட்டு முயற்சியில் 25 உற்பத்தி நிலையங்கள் என 70 மின் உற்பத்தி நிலையங்கள் இயங்கி வருகின்றன.
தொலைதொடர்பு மற்றும் தகவல் தொழில்நுட்ப அமைச்சகம்
தொலைத்தொடர்புத் துறையில் சீர்திருத்தங்கள்
தொலைத்தொடர்புத் துறையில் சீர்திருத்தங்களை மேற்கொள்ள மத்திய அரசு உறுதிபூண்டுள்ளது. இத்துறையில் பல்வேறு கட்டமைப்பு மற்றும் நடைமுறை சீர்திருத்தங்களுக்கு மத்திய அரசு ஏற்கனவே ஒப்புதல் அளித்துள்ளது. மொத்த வருவாய், வங்கி உத்தரவாதங்கள், வட்டி விகிதங்கள் மற்றும் அபராதங்களை நீக்குதல் போன்றவற்றில் முறைப்படுத்துதல் நடவடிக்கை மேற்கொள்ளப்பட்டு சீர்திருத்தங்கள் நடைமுறைப்படுத்தப்பட்டுள்ளன. தொலைத்தொடர்பு சேவை வழங்கும் நிறுவனங்களின் தேவைகளை கருத்தில் கொண்டு, கடன் வட்டி சலுகை மற்றும் கால அவகாசம் நீட்டிப்பு போன்ற சலுகைகள் வழங்கப்பட்டுள்ளன.
தொலைத் தொடர்பு வரைவு மசோதாவை 2022 செப்டம்பர் 21ம் தேதி அரசு வெளியிட்டது. தொலைத் தொடர்பு சேவைகளின் தரத்தை உயர்த்துதல், டிஜிட்டல் இடைவெளியை குறைத்தல், தொலைத்தொடர்பு கட்டமைப்புகளின் பாதுகாப்பை உறுதி செய்தல் போன்றவை தொடர்பாக, தொலைத்தொடர்பு நிறுவனங்கள் மற்றும் துறையினருடன் தொடர் ஆலோசனைகள் மேற்கொள்ளப்படுகின்றன.
நாட்டில் சில கிராமப்புற பகுதிகளில் தொலைத்தொடர்பு வசதிகள் முறையாக இல்லை. இதுபோன்ற கிராமப்புற பகுதிகளில் 4ஜி மொபைல் சேவைகளை வழங்குவதற்கான திட்டத்துக்கு மத்திய அமைச்சரவை 27.07.2022 அன்று ஒப்புதல் வழங்கியது.
இடதுசாரி தீவிரவாதத்தால் பாதிக்கப்பட்ட பகுதிகள், வடகிழக்கு மாநிலங்கள் அந்தமான் நிக்கோபார் தீவுகளின் பகுதிகள் உள்ளிட்டவற்றில் தொலைத்தொடர்வு கட்டமைப்பை வலுப்படுத்த பல்வேறு திட்டங்கள் செயல்படுத்தப்படுகின்றன. தரமான தொலைத்தொடர்பு சேவைகளை வழங்க உள்கட்டமைப்பு வளர்ச்சிக்காகவும், பல்வேறு கொள்கை முடிவுகளை எடுத்து திட்டங்களை மத்திய அரசு செயல்படுத்தி வருகிறது.
மாநிலங்களவையில் இன்று கேள்வி ஒன்றுக்கு எழுத்துப்பூர்வமாக அளித்த பதிலில் தொலைத் தொடர்புத் துறை இணையமைச்சர் திரு தேவுசின் சவுஹான் இந்தத் தகவலைத் தெரிவித்தார்.
மேலும் விவரங்களுக்கு இந்த ஆங்கில செய்திக்குறிப்பைக் காணவும்:https://pib.gov.in/PressReleasePage.aspx?PRID=1884066
SM/PLM/RS/KRS
(Visitor Counter : 103
அறிவியல் மற்றும் தொழில்நுட்பத்துறை
குவாண்டம் தொழில்நுட்பத்தைப் பயன்படுத்தி பாதுகாப்பான கடல்சார் தொடர்புகள்: இந்திய கடற்படை, அறிவியல் மற்றும் தொழில்நுட்பத் துறை இடையே புரிந்துணர்வு ஒப்பந்தம் கையெழுத்து
குவாண்டம் தொழில்நுட்பத்தைப் பயன்படுத்தி பாதுகாப்பான கடல்சார் தொடர்புகளை உருவாக்கும் முயற்சியில் இந்திய கடற்படையுடன் ராமன் ஆராய்ச்சி நிறுவனம் கைகோர்த்துள்ளது.
மத்திய அறிவியல் மற்றும் தொழில்நுட்ப அமைச்சகத்தின் அறிவியல் மற்றும் தொழில்நுட்பத் துறையின் கீழ் தன்னாட்சி நிறுவனமாக இயங்கும் ராமன் ஆராய்ச்சி நிறுவனம், இந்திய கடற்படையின் ஆராய்ச்சி மற்றும் மேம்பாட்டு நிறுவனமான ஆயுதங்கள் மற்றும் மின்னணு அமைப்புமுறை பொறியியல் நிறுவனத்துடன் அண்மையில் புரிந்துணர்வு ஒப்பந்தம் ஒன்றில் கையெழுத்திட்டது. ஐந்து ஆண்டு காலத்திற்கான இந்தப் புரிந்துணர்வு ஒப்பந்தத்தில் ராமன் ஆராய்ச்சி நிறுவனத்தின் இயக்குநர் பேராசிரியர் தருண் சௌரதீப் மற்றும் இந்திய கடற்படையின் மெட்டீரியல் தலைவர் துணை அட்மிரல் சந்தீப் நைதானி ஆகியோர் கையெழுத்திட்டனர்.
பாதுகாப்பான விண்வெளி தொடர்புகளை நோக்கிய நாட்டின் முயற்சிக்கு வலு சேர்க்கும் வகையில் ராமன் ஆராய்ச்சி நிறுவனத்தின் குவாண்டம் தகவல் மற்றும் கணினி ஆய்வகம், ஆராய்ச்சிகளை மேற்கொள்ளும்.
பாதுகாப்பு அமைச்சகம்
பிசி லால் நினைவு சொற்பொழிவாற்றுகிறார் பாதுகாப்புத்துறை அமைச்சர்
பாதுகாப்புத்துறை அமைச்சர் திரு.ராஜ்நாத்சிங், 5 மே, 2022 அன்று, ஏர் சீஃப் மார்ஷல் பிசி லால் நினைவு சொற்பொழிவு நிகழ்ச்சியில் பங்கேற்று சிறப்புரையாற்ற உள்ளார். இந்திய விமானப்படை சங்கம் ஏற்பாடு செய்துள்ள இந்த சொற்பொழிவு நிகழ்ச்சி, புது தில்லி, சுப்ரதோ பூங்காவில், உள்ள விமானப்ப கலையரங்கில், அன்று மாலை 5 மணியளவில் நடைபெற உள்ளது. விமானப்படை தலைமைத் தளபதி ஏர் ஸ்டாஃப் ஏர் சீஃப் மார்ஷல் விஆர்.சவுத்ரி, விமானப்படை சங்கத்தின் தலைவர், ஏர் சீஃப் மார்ஷல்  ஆர்கேஎஸ்.பதூரியா மற்றும், இந்திய விமானப்படையின், இந்நாள் மற்றும் ஓய்வுபெறற் உயரதிகாரிகள் இதில் பங்கேற்க உள்ளனர். இதற்கு முந்தைய சொற்பொழிவு நிகழ்ச்சி, 2019-ம் ஆண்டு நடைபெற்றது.
ஏர் சீஃப் மார்ஷல் பிசி லால், 1939-ம் ஆண்டு, இந்திய விமானப்படை பணியில் சேர்ந்தார். 2-ம் உலகப்போர் காலகட்டத்தில், பர்மா தாக்குதலின்போது, தலைசிறந்த ஃபிளையிங் கிராஸ் விருது அவருக்கு வழங்கப்பட்டது. 1965 போரின்போது, விமானப்படையின் துணைத்தளபதியாக அவர் பணியாற்றினார். 1966-ம் ஆண்டு ஹிந்துஸ்தான் ஏரோநாட்டிக்கல் நிறுவனத்தில் அயல் பணியில் இருந்தபோது, அந்த நிறுவனத்தின் தலைவர் மற்றும் மேலாண்மை இயக்குனராக பணியாற்றினார். 1971 போரின்போது, விமானப்படையின் 7-வது தலைமைத் தளபதியாக பதவி வகித்த அவரது தலைசிறந்த தலைமைப்பண்பு, இந்தியாவின் வெற்றிக்கு முக்கியக் காரணமாக அமைந்ததோடு, பங்களாதேஷ் தனிநாடு அமைவதற்கும் வழிவகுத்தது. 1966-ம் ஆண்டு பத்ம பூஷன் விருது வழங்கப்பட்ட அவருக்கு, இரண்டு போர்களின்போதும் அவரது சிறப்பான பங்களிப்பைக் கவுரவிக்கும் விதமாக 1972-ம் ஆண்டு பத்ம விபூஷன் விருதும் வழங்கப்பட்டது. 1973-ம் ஆண்டு பணியில் இருந்து ஓய்வுபெற்ற பிறகு, இந்தியன் ஏர்லைன்ஸ் நிறுவனத்தின் தலைவர் மற்றும் மேலாண்மை இயக்குனராக நியமிக்கப்பட்ட அவர் , பின்னர் ஏர் இந்தியா தலைவராகவும் நியமிக்கப்பட்டார்.
அறிவியல் மற்றும் தொழில்நுட்பத்துறை
யூரியா மின்னாற்பகுப்பு மூலம், யூரியா கழிவில் இருந்து ஆற்றல் மிக்க ஹைட்ரஜன் உற்பத்தி: இந்திய விஞ்ஞானிகள் கண்டுபிடிப்பு
ஆற்றல் திறன் மிக்க ஹைட்ரஜன் உற்பத்திக்கு, யூரியா மின்னாற்பகுப்பு உதவியுடன் ஒரு மின் வினையூக்கியை இந்திய விஞ்ஞானிகள் உருவாக்கியுள்ளனர்.
யூரியா மின்னாற்பகுப்பு முறை, குறைந்த செலவிலான ஹைட்ரஜன் உற்பத்தியுடன், யூரியா அடிப்படையிலான கழிவு சுத்திகரிப்புக்கு உதவுகிறது. இந்த முறையை நாட்டின் எரிசக்தி உற்பத்திக்கு பயன்படுத்த முடியும்.
யூரியா மின்னாற் பகுப்பு முறையில், தண்ணீர் மின்னாற்பகுப்பு மூலம் ஹைட்ரஜன் உற்பத்திக்கு தேவைப்படும் எரிசக்தியில் 70 சதவீதம் குறைக்க முடியும். தண்ணீர் பிரிப்பு, ஆக்ஸிஜன் உற்பத்தில் ஆற்றல் மிக்க எதிர்பொருளை, யூரியா மின்னாற்பகுப்பில் யூரியா ஆக்ஸினேற்றம் மூலம் மாற்ற முடியும். குறைந்த செலவில், பூமியில் அபரிமிதமாக கிடைக்கும் நிக்கல் அடிப்படையிலான வினையூக்கியை இந்த முறையில் அதிகமாக பயன்படுத்த முடியும்.
மத்திய அரசின் அறிவியல் மற்றும் தொழில்நுட்பத்துறையின் தன்னாட்சி அமைப்பான நானோ மற்றும் சாப்ட் மேட்டர் அறிவியல் மையத்தின் விஞ்ஞானிகள் திரு அலெக்ஸ் சி, திரு கவுரவ் சுக்லா, திரு முகமது சபீர் , டாக்டர் நீனா எஸ்.ஜான் ஆகியோர், ஹைட்ரஜன் உற்பத்திக்கு, இந்த நிக்கல் ஆக்ஸைடு அடிப்படையிலான யூரியா மின்னாற்பகுப்பு முறையை கண்டுபிடித்துள்ளனர்.
இவர்களின் ஆய்வு கட்டுரை ‘எலக்ட்ரோகெமிக்கா ஆக்டா’ மற்றும் மெட்டீரியல் கெமிஸ்ட்ரி’ என்ற இதழ்களில் வெளியாகியுள்ளது.
இந்த யூரியா மின்னாற்பகுப்பு, யூரியா அடிப்டையிலான கழிவு சுத்திகரிப்பு மற்றும் குறைந்த செலவில் ஹைட்ரஜன் உற்பத்திக்க உதவியாக உள்ளது. யூரியாவை அதிகம் உற்பத்தி செய்யும் நாடுகளில் இந்தியாவில் ஒன்று. கடந்த 2019-20ம் ஆண்டில் 244.55 லட்சம் மெட்ரிக் டன் யூரியாவை இந்தியா உற்பத்தி செய்தது. இந்த யூரியா உர உற்பத்தி ஆலைகள், அதிக செறிவுள்ள அம்மோனியா மற்றும் யூரியாவை கழிவுகளாக வெளியேற்றுகின்றன. இவற்றை நாட்டின் எரிசக்தி உற்பத்திக்கு பயன்படுத்த முடியும்.
மேலும் விவரங்களுக்கு இந்த ஆங்கில செய்தி குறிப்பை காணவும்:
https://pib.gov.in/PressReleasePage.aspx?PRID=1804399
அறிவியல் மற்றும் தொழில்நுட்பத்துறை
அறிவியல் மற்றும் தொழில்நுட்பத் துறையின் பொன்விழாவைக் குறிக்கும் வகையில் தபால் துறையின் சிறப்பு உறையை டாக்டர் ஹர்ஷ் வர்தன் மற்றும் சஞ்சய் தோத்ரே வெளியீடு
மத்திய அறிவியல் மற்றும் தொழில்நுட்பம், சுகாதாரம் மற்றும் குடும்பநலம், புவி அறிவியல் துறைகளின் அமைச்சர் டாக்டர் ஹர்ஷ் வர்தன், மத்திய தபால், கல்வி, மின்னணு மற்றும் தகவல் தொழில்நுட்பத் துறை இணை அமைச்சர் திரு சஞ்சய் தோத்ரே ஆகியோர், அறிவியல் மற்றும் தொழில்நுட்பத் துறையின் பொன்விழாவைக் குறிக்கும் வகையிலான தபால் துறையின் சிறப்பு உறையை புதுதில்லியில் நடைபெற்ற நிகழ்ச்சியில் இன்று வெளியிட்டனர்.
நிகழ்ச்சியில் பேசிய அமைச்சர் டாக்டர் ஹர்ஷ் வர்தன், "செயற்கை நுண்ணறிவு, நானோ தொழில்நுட்பம், வானியற்பியல், வானியல் உள்ளிட்ட பல்வேறு துறைகளில் நம் விஞ்ஞானிகள் சர்வதேச அளவில் தங்களது திறமையை நிரூபித்துள்ளனர்", என்று குறிப்பிட்டார். அறிவியல் துறையில் 80-க்கும் மேற்பட்ட நாடுகளுடன் இந்தியா இணைந்து செயல்படுவதாக அவர் கூறினார். அறிவியல் மற்றும் தொழில்நுட்ப அமைச்சராக கடந்த ஆறு வருடங்களில் நாட்டில் உள்ள அனைத்து ஆய்வகங்களுக்கும் தாம் சென்று பார்த்துள்ளதை நினைவு கூர்ந்த அமைச்சர், கொவிட்-19 உள்ளிட்ட பல்வேறு சவால்களுக்கு இடையேயும் நம் விஞ்ஞானிகள் அயராது உழைத்து சாதனை புரிந்து வருவதாகத் தெரிவித்தார்.
"அறிவியல் சார்ந்த ஒவ்வொரு செயலும் மக்களின் வாழ்வாதாரத்தை எளிமையாக்கும் விதத்தில் அமைய வேண்டும் என்ற அடிப்படையில் அறிவியல் சமூக பொறுப்பு குறித்து பிரதமர் அழைப்பு விடுத்துள்ளார்", என்று அமைச்சர் தெரிவித்தார்.
"மக்களின் நம்பிக்கைக்கு உகந்த நண்பன்", என்று தபால் துறையைக் குறிப்பிட்ட அவர், தொலைதூரப் பகுதிகளில் வாழும் மக்களையும் விரைவில் சென்றடையும் வகையில் செயல்படும் தபால் துறையுடன் இணைந்து அறிவியல் மற்றும் தொழில்நுட்பத்துறை பணியாற்ற வேண்டும் என்று கேட்டுக்கொண்டார்.
நிகழ்ச்சியில் பேசிய இணை அமைச்சர் திரு சஞ்சய் தோத்ரே, நம் நாட்டின் வளர்ச்சியில் விஞ்ஞானிகளின் பங்கு அபரிமிதமானது என்று கூறினார். நாடு முழுவதும் செயல்படும் தபால் துறையின் வாயிலாக, நாட்டின் வளர்ச்சி மற்றும் ஏழைகளின் நலனுக்காக விஞ்ஞானிகள் ஆற்றி வரும் பணிகள் குறித்து விளக்கும் இந்த சிறப்பு உறை அனைத்து மக்களையும் சென்றடையும் என்று கூறினார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்
https://pib.gov.in/PressReleasePage.aspx?PRID=1669492
உள்துறை அமைச்சகம்
அனைத்து இந்திய மொழிகளுக்கும் தோழமையான இந்தி, இணைந்து செயல்படுவதால் மட்டுமே வளர முடியும்: திரு அமித் ஷா
புதுதில்லியில் உள்ள விக்யான் பவனில் இன்று நடைபெற்ற இந்தி தினம் 2021 கொண்டாட்டங்களில் முதன்மை விருந்தினராக மத்திய உள்துறை மற்றும் கூட்டுறவுத்துறை அமைச்சர் திரு. அமித்ஷா கலந்து கொண்டார்.
நிகழ்ச்சியில் பேசிய அவர், அனைத்து இந்திய மொழிகளுக்கும் தோழமையான இந்தி, இணைந்து செயல்படுவதால் மட்டுமே வளர முடியும் என்று கூறினார். அறிவை வெளிப்படுத்துவதற்கு தாய்மொழியை விட சிறந்த வழி வேறு எதுவும் இல்லை என்று கூறிய அமைச்சர், பெற்றோர் தங்களது குழந்தைகளுடன் தாய்மொழியில் உரையாட வேண்டும் என்றும், அவ்வாறு செய்யவில்லை என்றால் குழந்தைகள் தங்களது வேர்களை விட்டு விலகிச் சென்று விடுவார்கள் என்றும் கூறினார்.
பிரதமர் திரு. நரேந்திர மோடியின் தலைமையின் கீழ் நாடு தனது 75-வது சுதந்திர தினத்தை விடுதலையின் அம்ரித் மகோத்சவம் எனும் பெயரில் கொண்டாடி வருவதாக திரு அமித் ஷா கூறினார்.
புதிய கல்விக் கொள்கையில் உள்ளூர் மொழிகளுக்கு முக்கியத்துவம் அளிக்கப்பட்டுள்ளதை சுட்டிக் காட்டிய அமைச்சர், தமிழ், இந்தி, தெலுங்கு, வங்காளம் மற்றும் மராத்தி ஆகிய மொழிகளில் பொறியியல் படிப்புகள் கற்றுத் தரப்படும் என்றார்.
அலுவல் மொழியில் சிறப்பாக செயல்பட்ட அமைச்சகங்கள் மற்றும் துறைகளுக்கு விழாவின் போது அமைச்சர் விருதுகளை வழங்கினார்.
மேலும் விவரங்களுக்கு, இந்த ஆங்கிலச் செய்திக் குறிப்பைக் காணவும்: https://pib.gov.in/PressReleasePage.aspx?PRID=1754851
(Visitor Counter : 174
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
2021-ம் ஆண்டு அக்டோபர் 2 முதல் 31 வரை மேற்கொள்ளப்பட்ட ஒரு மாத கால தூய்மை இயக்கத்தின் போது 6154 அலுவலகங்களில் 12.01 லட்சம் சதுரடி பரப்பளவு இடம் சுத்தப்படுத்தப்பட்டு, பழைய பொருட்கள் விற்பனை மூலம் ரூ.62.54 கோடி வருவாய் ஈட்டப்பட்டது
மத்திய அரசின் அமைச்சகங்கள் மற்றும் துறைகளைச் சேர்ந்த அலுவலகங்களில் 2021-ம் ஆண்டு அக்டோபர் மாதம் 2-ந் தேதி முதல் 31-ந் தேதி முடிய தூய்மை இயக்கத்தை மத்திய அரசு சிறப்புப் பிரச்சாரமாக நடத்தியது.
இதில் 6,154 அலுவலகங்களில் சுமார் 12.01 லட்சம் சதுரடி பரப்பில், பழைய பொருட்கள் அகற்றப்பட்டு, தூய்மைப் பணிகள் மேற்கொள்ளப்பட்டது. அகற்றப்பட்ட பழைய பொருட்களை விற்பனை செய்ததன் மூலம் ரூ. 62.54 கோடி வருவாய் ஈட்டப்பட்டது. பழைய பொருட்கள் அகற்றப்பட்ட இடங்கள் நூலகமாகவும், மாநாட்டு அரங்கமாகவும், உணவகமாகவும், நலவாழ்வு மையமாகவும், வாகனங்களை நிறுத்துமிடமாகவும் பயன்படுத்தப்பட்டுள்ளன.
மக்களவையில் இத்தகவலை மத்திய பணியாளர் நலன், பொது மக்கள் குறை தீர்வு ஓய்வூதியத்துறை இணையமைச்சர் டாக்டர் ஜிதேந்திர சிங், எழுத்துமூலம் அளித்த பதிலில் தெரிவித்தார்.
சாலைப் போக்குவரத்து மற்றும் நெடுஞ்சாலைத்துறை அமைச்சகம்
சாலைத் திட்டங்களுக்கு உலக வங்கி உதவி
தேசிய நெடுஞ்சாலைகள் மேம்பாட்டுக்கான அதிகாரப்பூர்வ வளர்ச்சி உதவி நிதியை உலக வங்கி, ஜப்பான் சர்வதேச ஒத்துழைப்பு முகமை, ஆசிய வளர்ச்சி வங்கி போன்ற பல்வேறு முகமைகள் வழங்குகின்றன.
தேசிய நெடுஞ்சாலைத் திட்டங்களின் விவரங்கள் மற்றும் தற்போதைய நிலைமை குறித்த தகவல்களை மத்திய சாலைப்போக்குவரத்து மற்றும் நெடுஞ்சாலைகள் துறை அமைச்சர் திரு நிதின் கட்கரி மக்களவையில் இன்று எழுத்து மூலம் அளித்த பதிலில் தெரிவித்தார்.
கடந்த மூன்று ஆண்டுகளிலும், நடப்பு ஆண்டிலும் தேசிய நெடுஞ்சாலைகள் அமைப்பதற்காக வெளிநாட்டு நேரடி முதலீட்டு யோசனைகள் பெறப்பட அல்லது ஒப்புதல் அளிக்கப்படவில்லை என்று அமைச்சர் கூறினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1782180
நிதி அமைச்சகம்
மாநிலங்களுக்கான மொத்த மாநில உள்நாட்டு உற்பத்தியில்  3 சதவீதம் மற்றும் அதற்கும் அதிகமாக கூடுதல் நிதி பற்றாக்குறை வரம்பை அனுமதிப்பதற்கான நடைமுறையை மத்திய அரசு எளிதாக்கியுள்ளது
14-வது நிதிக் குழு அறிக்கையின் பத்தி 14.64 பரிந்துரையின்படி, அதில் குறிப்பிடப்பட்டுள்ள நிபந்தனைகள் நிறைவேற்றப்பட்டால், மாநிலங்கள் கடன் பெறும் வரம்பைக் கூடுதலாக பெற வாய்ப்பு அளிக்கப்பட்டுள்ளது. அனைத்து மாநிலங்களின் நிதிப் பற்றாக்குறை மாநிலத்தின் உள்நாட்டு மொத்த உற்பத்தியில் 3 சதவீதம் என்று ஆண்டு உச்சவரம்பு நிலைநிறுத்தப்பட்டுள்ளது. எந்தவொரு ஆண்டிலும் 0.25 சதவீதம் கூடுதலாக கடன் பெறும் நெகிழ்வுத் தன்மைக்கு அனைத்து மாநிலங்களுக்கும் தகுதியுள்ளது. அவற்றின் கடன்  வீதத்தில் அதற்கு முந்தைய ஆண்டைவிட, 25 சதவீதம் குறைவாகவோ அல்லது சம அளவாகவோ இருந்தால், கடன் உச்சவரம்பு குறிப்பிட்ட அளவு நிர்ணயிக்கப்பட்டிருக்கும். முந்தைய ஆண்டின் வருவாய் வரவுகளில் வட்டி செலுத்துதல் 10 சதவீதத்தைவிட அதிகமாகவோ அல்லது சமமாகவோ இருந்தால், அந்த ஆண்டுக்கு ஜிஎஸ்டிபி-யில் 0.25 சதவீதம் மாநிலங்கள் கூடுதலாக கடன்பெற தகுதியுடையவையாகும். கடன்பெறும் வரம்பு நிர்ணயிக்கப்பட்ட ஆண்டிலும், அதற்கு முந்தைய ஆண்டிலும் வருவாய் பற்றாக்குறை இல்லாவிட்டால் மட்டுமே, ஒரு மாநிலம் கூடுதல் வரம்பை பெறுவதற்கான நெகிழ்வுத் தன்மையில் இரண்டில் ஒன்றை அல்லது இரண்டையும் பெற தகுதியுடையதாகும்.
=============
(Visitor Counter : 130
உள்துறை அமைச்சகம்
ஜி20 நாடுகளின் பேரிடர் இடர்பாடு குறைப்பு பணிக்குழுவின் இரண்டாவது கூட்டம் மும்பையில் மே 23 முதல் 25 வரை நடைபெறுகிறது
மழைக்காலங்களில் மும்பையில் கனமழை பெய்து தண்ணீர் தேங்குவது தெரிந்ததாகும். கடந்த 2005 ஆம் ஆண்டு ஜூலை 26 ஆம் தேதியன்று மும்பையில் பெய்த வரலாறு காணாத கனமழை காரணமாக வெள்ளப்பெருக்கு ஏற்பட்டு பலர் உயிரையும், சொத்துக்களையும் இழந்தனர். மும்பையில் 2023, மே 23 முதல் மே 25 வரை ஜி20 நாடுகளின் பேரிடர் இடர்பாடு குறைப்பு பணிக்குழுவின் இரண்டாவது கூட்டம் நடைபெறுகிறது. அப்பகுதி குழுவினர் பம்பாய் மாநகராட்சியின் கட்டுப்பாட்டு அறைக்குச் சென்று அங்கு அதிக கனமழை மற்றும் வெள்ளப் பெருக்கின் போது மேற்கொள்ளப்படும் தொழில்நுட்ப அடிப்படையிலான தீர்வுகள் குறித்து காண உள்ளனர்.